கேள்வி: டோனா கங்குலி பற்றி விளக்கவும்.
பதில்: டோனா கங்குலி ( Dona Ganguly ) ஒரு இந்திய ஒடிசி (நடனம்) நடனக் கலைஞர் ஆவார். குரு கேளுச்சரண மகோபாத்திரா நடனப் பாடங்களை பயிற்சி எடுத்தார். இவர் "தீக்சா மஞ்சரி" என்ற ஒரு நடனக் குழுவினை நிறுவினார். 1997 ஆம் ஆண்டில் இவர் தனது குழந்தை பருவ நண்பரும், இந்திய துடுப்பாட்டம் வீரரும் மற்றும் இந்திய துடுப்பாட்ட அணியின் தலைவராக இருந்த சௌரவ் கங்குலி திருமணம் செய்து கொண்டார். சவுரவ் தற்போது இந்திய துடுப்பாட்ட இந்தியத் துடுப்பாட்டக் கட்டுப்பாடு வாரியம் 39 வது தலைவராகத் தேர்ந்தேடுக்கப்பட்டுள்ளார். இந்த தம்பதியினருக்கு சனா (2001 இல் பிறந்தார்) என்ற மகள் உள்ளார்.
கேள்வி: டோனா கங்குலி - தனிப்பட்ட வாழ்க்கை பற்றி விளக்கவும்.
பதில்: டோனா கங்குலி 1976 ஆகஸ்ட் 22 அன்று கொல்கத்தா பெஹாலாவில் ஒரு வசதியான வணிக குடும்பத்தில் பிறந்தார். இவரது பெற்றோர் சஞ்சீவ் ராய் (தந்தை) மற்றும் சுவப்னா ராய் (தாய்)ஆகியோர். இவர் லோரெட்டோ கான்வென்ட் பள்ளியில் தனது கல்வியினை முடித்தார் . ஆரம்பத்தில் இவர்களது குடும்பங்கள் திருமணத்தை எதிர்த்தது. பின்னர் இவர்களுக்கு குழந்தை பிறந்தவுடன் திருமணத்தை ஏற்றுக்கொண்டன. முறையான திருமணம் பிப்ரவரி 1997 இல் நடந்தது. தம்பதியருக்கு சனா கங்குலி என்ற மகள் உள்ளார்.
கேள்வி: டோனா கங்குலி - நடன வாழ்க்கை குறித்து விரிவாக சொல்லுங்கள்.
பதில்: டோனா கங்குலி தனக்கு 3 வயதாக இருந்தபோது அமலா சங்கர் என்பவரிடமிருந்து நடனத்தைக் கற்கத் தொடங்கினார். பின்னர் இவர் குரு கிரிதாரி நாயக்கின் வழிகாட்டுதலின் கீழ் ஒடிசிக்கு மாறினார். கேளுச்சரண மகோபாத்ராவைச் சந்தித்து அவரிடமிருந்து நடன பாடங்களை கற்கத் தொடங்கியபோது தனது நடன வாழ்க்கையில் மிக முக்கியமான வளர்ச்சி ஏற்பட்டதாக டோனா கருதுகிறார். தனது தொழில் வாழ்க்கையின் ஆரம்ப கட்டத்தில், வெவ்வேறு நிகழ்ச்சிகளில், மகோபாத்ராவுடன் இணைந்து பல நிகழ்ச்சிகளை நிகழ்த்தியுள்ளார்.
கேள்வி: டோனா கங்குலி - தீக்சா மஞ்சரி குறித்து விரிவாக சொல்லுங்கள்.
பதில்: டோனா கங்குலிக்கு தீக்சா மஞ்சரி என்ற நடனப் பள்ளி உள்ளது. இந்த நிறுவனத்தை லதா மங்கேஷ்கர் திறந்து வைத்தார். இது 2000க்கும் மேற்பட்ட மாணவர்களின் திறனைக் கொண்டுள்ளது. நடனம் தவிர, இந்த நிறுவனத்தில் யோகக் கலை, வரைதல், கராத்தே மற்றும் நீச்சல் போன்ற கலைகள் கற்றுத்தரப்படுகின்றன. 2012 அக்டோபரில், டோனா கங்குலி இரவீந்திரநாத் தாகூர் சாப்மோச்சன் என்ற படைப்பைக் கொண்டு நடனமாடினார். அதை இவர் ஒரு ஆடம்பரமான நடன நாடகம் என்று அழைத்தார்.